12 Khabareng, ha bongata bo bokane ka likete tse ngata hoo bo neng bo hatana holimo, a qala ka ho re ho barutuoa ba hae pele: “Itebeleng tomosong+ ea Bafarisi, e leng boikaketsi.+ 2 Empa ha ho letho le patiloeng ka hloko le ke keng la senoloa, le leo e leng sephiri le ke keng la tsejoa.+ 3 Ka lebaka leo lintho tseo le li buang lefifing li tla utluoa leseling, ’me seo le se hoeshetsang ka likamoreng tsa lōna se tla boleloa holim ’a matlo.+ 4 Ho feta moo, ke re ho lōna, metsoalle+ ea ka, Le se ke la tšaba ba bolaeang ’mele ’me ka mor’a moo ba sa khone ho etsa letho le fetang moo.+ 5 Empa ke tla le bontša eo le lokelang ho mo tšaba: Tšabang eo+ ka mor’a ho bolaea a nang le matla a ho lahlela Gehena.+ E, kea le bolella, le tšabe+ Enoa. 6 Lirobele tse hlano li rekisoa ka lichelete tsa tšepe tse peli tsa bohlokoa bo bonyenyane, na ha ho joalo? Empa leha ho le joalo ha ho le se seng sa tsona se lebaloang ka pel’a Molimo.+ 7 Empa esita le moriri+ oa lihlooho tsa lōna kaofela o baliloe. Le se ke la tšaba; le ba bohlokoa ho feta lirobele+ tse ngata.